Messerschmitt KR175

Messerschmitt KR175 er en mikrobil produsert av tyske Messerschmitt mellom 1953 og 1955. Bilen ble bygget i 19 668 eksemplarer før den ble erstattet av Messerschmitt KR200 i 1956.

Messerschmitt KR175 er utstyrt med en midtmontert motor på 0,2 liter (174 cm³) med en effekt på 9 hestekrefter fra Sachs. Motoren er midtmontert og driver bakhjulene via et kjede. Bilen er ikke utstyrt med verken varmeapparat eller luftkondisjonering og motoren er luftkjølt. Den ble også lisensprodusert i Italia under navnet Mivalino, og da med italiensk motor

 Bruk i populærkultur 
 Bilen ble benyttet som «personlig transportmiddel» for karakteren Sam Lowry i kultfilmen Brazil. Bilen var tilsynelatende drevet av en liten jetmotor, og ble i filmen ødelagt i en brann. Bilen brukes også i spillefilmen Familien Addams fra 1991, der kjørt av fetter Itt.

Kategori:Bilmodeller
Kategori:Mikrobiler
Kategori:Bilmodeller introdusert i 1953